Brand by Johannesburgse winkelsentrum onder beheerDie foto is deur die gebruiker @biogen op Twitter gelaai ŉ Vuur wat Maandagoggend by die Princess Crossing-winkelsentrum in Roodepoort uitgebreek het, was teen 8:00 onder beheer. Volgens Robert Mulaudzi, ŉ woordvoerder van die Johannesburgse nooddienste, het die vuur omstreeks 6:30 ontstaan. “Die vuur het by die DisChem in Ontdekkersweg ontstaan en vinnig na die omliggende winkels versprei. Die brandweer het sowat ŉ uur gespook om die vuur onder beheer te kry. As dit veilig is om die gebou binne te gaan, sal ŉ ondersoekspan ingestuur word om die oorsaak van die brand te bepaal,” het Mulaudzi gesê.